Жените во средниот век

**Жените во средниот век** имале голем број на различни општествени улоги. Жените во средниот век, периодот на европската историја од околу 5 век до 15 век, ја имале улогата на жена, мајка, селанка, занаетчија и калуѓерка, како и некои важни водачки улоги, како таа на игуманија или кралица.

## Раниот среден век (476-1000) и Високиот среден век (1100-1300)

Римокатоличката црква имаше главно обединувачко, културно влијание на средниот век. Историски гледано во Католичката и другите древни цркви, улогата на владиката, како и свештеникот, беше ограничена на мажите. Исто така беше забранета ординацијата на диакониса.

Со формирањето на христијанското монаштво, други улоги во рамките на Црквата станале достапни за жените. Од 5 век наваму, христијанските манастири нудиле можност за некои жени да избегаат од бракот и воспитувањето на дете, да се стекнат со писменост и учење, и да имаат поактивна религиозна улога.

Игуманиите можеле да станат важни личности, често владеејќи над манастири на мажи и жени, и имајќи значајни имоти и моќ.

Акушерството се практикуваше неформално, но постепено стана специјализирана окупација во доцниот среден век. Жените често починувале при породување. Животниот век на жените се зголеми во текот на високиот среден век, како резултат на подобрената исхрана.

Женските занаетчии во некои градови, како и нивните машки еквиваленти, се организирале во еснафи.

## Доцниот среден век (1300-1500)

Во доцниот среден век жените како Света Катерина Сиенска и Света Тереза Авилска одиграле значајна улога во развојот на теолошките идеи и дискусијата во рамките на црквата. Мистичната Јулијана Норвичска, исто така, беше значајна во Англија.

Изабела I Кастиљска пресудувала комбинирано царство со нејзиниот сопруг, Фернандо II Арагонски, и Јованка Орлеанка успешно ја предводи француската армија во неколку наврати во текот на стогодишната војна.

Кристина Пизанска беше позната средновековна писателка за женските прашања. Нејзината *Книгата на Градот на Дамите* ја нападна мизогинијата, додека *Богатството на Градот на Дамите* артикулирала идеал за жените од сите сфери на животот, од принцезата сè до сопругата на селанец.

Од последниот век на средновековието па натаму, ограничувања почнале да се ставаат за работата на жените и еснафите станале само машки. Женските права на сопственост, исто така, почнале да се кратат во текот на овој период.

## Средновековни претстави на женски активности

File:Dor%C3%A9_Florine.jpg|Флорина Бургундска во војна.
File:De mulieribus claris - Marcia.png|Сликајќи автопортрет.
File:10-alimenti,uova,Taccuino Sanitatis, Casanatense 4182..jpg|Колектирајќи јајца.
File:9-alimenti, formaggi,Taccuino Sanitatis, Casanatense 4182..jpg|Подготвувајќи сирење.
File:Meister der Manessischen Liederhandschrift 004.jpg|Играјќи шах со маж.
File:Tacuin Courge11.jpg|Берејќи овошје од плантажи.
File:Kneeling knight received a swan-crested helmet.jpg|Давајќи шлем на клекнат витез.
File:Women playing music.jpg|Кралица со четири придружнички свирејќи на инструменти.
File:Hildegard 464x672crop.jpg|Хилдегарда Бингенскадобивајќи божествена инспирација.
File:Christine de Pisan - cathedra.jpg|Кристина Пизанска предавајќи на група мажи.
File:Walcourt - Miséricorde - Tournoi de femmes.JPG|Фиктивен турнир меѓу две голи жени, секоја седејќи на маж.
File:Boccaccio_-_Faltonia_Proba_-_De_mulieribus_claris,_XV_secolo_illuminated_manuscript.jpg|Фалтонија Проба предавајќи ја историјата на светот од создавањето преку нејзиниот *Cento Vergilianus de laudibus Christi*.
File:Medieval women as warriors.jpg|Жени воини помагајќи да се одбрани градот од напад.
File:Medieval women hunting.jpg|Две жени ловци.
File:Medieval female physician.jpg|Женски лекар грижејќи се за пациент.
File:Woman teaching geometry.jpg|Средновековна жена предавајќи геометрија.


## Разликата меѓу Западна и Источна Европа
Статусот на жените се разликувал според регионот. Во Западна Европа, подоцнежниот брак и повисоките стапки на дефинитивен целибат помогнале да се ограничи патријархатот. Црквата забранувала брак додека невестата не се согласила. Брак со адолесценти не била норма во Англија.

Во Источна Европа сепак, традицијата на ран и универзален брак (обично со невестата на возраст од 12-15 години, кога менархата се случувала во просек на 14), како и традиционалните словенски патрилокални обичаи довеле до многу поинфериорен статус на жените во сите нивоа на општеството.

## Наводи

## Надворешни врски
* Erler, Mary Carpenter Erler and Maryanne Kowaleski, *[http://books.google.com/books?id=F2n1HSuy7HwC Gendering the Master Narrative: Women and power in the Middle Ages]*, Cornell University Press, 2003, ISBN 0-8014-8830-3.
* Schaus, Margaret, *[http://books.google.com/books?id=aDhOv6hgN2IC Women and gender in medieval Europe: an encyclopedia]*, CRC Press, 2006, ISBN 0-415-96944-1.
* Williams, Marty and Anne Echols, *[http://books.google.com/books?id=htKe0CmmL5UC Between Pit and Pedestal: Women in the Middle Ages]*, Markus Wiener, 1994, ISBN 0-910129-34-7.

Категорија:Среден век
Категорија:Жените и религијата